У Вікіпедыі ёсць артыкулы пра іншых асоб з прозвішчам Куранкоў.

**Аляксандр Вячаслававіч Куранкоў** (руск.: Александр Вячеславович Куренков; нар. 2 чэрвеня 1972, Маскоўская вобласць, РСФСР, СССР) — расійскі дзяржаўны дзеяч. Міністр па справах грамадзянскай абароны, надзвычайных сітуацыях і ліквідацыі наступстваў стыхійных бедстваў з 25 мая 2022 года, генерал-лейтэнант (2022). Член Савета Бяспекі Расійскай Федэрацыі з 30 мая 2022 года.

Біяграфія
---------

Нарадзіўся ў Маскоўскай вобласці. Скончыў Маскоўскую дзяржаўную акадэмію фізічнай культуры у 1998 і Маскоўскі псіхолага-сацыяльны інстытут у 2004, у 2021 годзе — Вышэйшыя курсы пры Ваеннай акадэміі Генеральнага штаба Узброеных Сіл Расійскай Федэрацыі, атрымаўшы воінскае званне генерал-маёр.

Працаваў настаўнікам фізічнай культуры ў школе № 312 Масквы з 1995 па 1999 год. У 1999 годзе паступіў на службу ў органы дзяржаўнай бяспекі. Служыў у ФСБ з 1999 па 2002 год і ў Федэральнай службе аховы (2002—2021; у прыватнасці, працаваў у ахове прэм’ер-міністра Віктара Зубкова), пазней перайшоў у Расгвардыю, дзе быў спачатку памочнікам, а потым намеснікам кіраўніка ведамства Віктара Золатава (2021—2022) і адказваў за пытанні, звязаныя з баявой падрыхтоўкай супрацоўнікаў. Паводле звестак РБК, з 2015 года займаў пасаду ад’ютанта Уладзіміра Пуціна, пазней — пасаду старэйшага ад’ютанта. Узнагароджаны медалём ордэна «За заслугі перад Айчынай» II ступені.

23 мая 2022 года Уладзімір Пуцін прапанаваў прызначыць Куранкова міністрам па надзвычайных сітуацыях. Па словах прэс-сакратара кіраўніка дзяржавы Дзмітрыя Пяскова, выбар кандыдатуры абумоўлены тым, што «Пуцін добра асабіста ведае Куранкова. І выбар азначае, што, на думку кіраўніка дзяржавы, асабістыя, службовыя, прафесійныя якасці Куранкова дазволяць найлепшым чынам выконваць гэтыя функцыі». Кандыдатура Куранкова была ўхвалена Саветам Федэрацыі 25 мая і ў гэты ж дзень Указам Прэзідэнта ён быў прызначаны міністрам Расійскай Федэрацыі па справах грамадзянскай абароны, надзвычайных сітуацыях і ліквідацыі наступстваў стыхійных бедстваў.

З 30 мая 2022 года — член Савета Бяспекі Расійскай Федэрацыі.

2 чэрвеня 2022 года прысвоена воінскае званне генерал-лейтэнант.

З 21 кастрычніка 2022 года член Каардынацыйнага савета пры Урадзе Расійскай Федэрацыі па забеспячэнню патрэбы Узброеных Сіл Расійскай Федэрацыі, іншых войскаў, воінскіх фарміраванняў і органаў.

Санкцыі
-------

16 снежня 2022 года, на фоне ўварвання Расіі ва Украіну, унесены ў санкцыйны спіс Еўрасаюза за падтрымку, рэалізацыі дзеянняў і палітыкі, якая падрывае тэрытарыяльную цэласнасць, суверэнітэт і незалежнасць Украіны.

Крытыка
-------

Прыбыўшы ў Арэнбургскую вобласць у складзе урадавай камісіі, у інтэрв'ю дзяржаўным тэлеканалам, абвінаваціў мясцовае насельніцтва вобласці ў сабатажы эвакуацыі, пра якую не было абвешчана афіцыйнымі ўладамі.

Узнагароды
----------

* Медаль ордэна «за заслугі перад Айчынай» II ступені (2015);
* Медаль Суворава;
* Медаль «За адзнаку пры выкананні спецыяльных заданняў» (ФСА);
* Медаль «За воінскую доблесць» (ФСА);
* Медалі «За адзнаку ў ваеннай службе» (ФСА) I, II і III ступеняў;
* Медаль «100 гадоў органам дзяржаўнай бяспекі» (ФСА);
* Медаль «125 гадоў органам дзяржаўнай аховы Расіі» (ФСА);
* Нагрудны знак «За службу ў ФСА Расіі»;
* Медаль «За вяртанне Крыма».

Зноскі
------

1. ↑  Указ Президента Российской Федерации от 02.06.2022 № 336 «О присвоении воинского звания Куренкову А. В.» **(нявызн.)**. Архівавана з першакрыніцы 2 чэрвеня 2022.
2. ↑  Путин предложил на пост главы МЧС экс-сотрудника ФСО **(нявызн.)**. Архівавана з першакрыніцы 23 мая 2022.
3. ↑  Появились подробности о возможном кандидате на пост главы МЧС России **(нявызн.)**. Архівавана з першакрыніцы 23 мая 2022.
4. ↑  В Госдуме уточнили биографию кандидата на пост главы МЧС Куренкова **(нявызн.)**. Архівавана з першакрыніцы 23 мая 2022.
5. ↑  Путин выбрал нового главу МЧС. О нем известно только, что он из спецслужб **(нявызн.)**. *bbc*. Архівавана з першакрыніцы 24 мая 2022.
6. ↑  Песков: Путин хорошо знает предложенного на пост главы МЧС Александра Куренкова **(нявызн.)**. Архівавана з першакрыніцы 24 мая 2022.
7. ↑  Александр Куренков назначен главой МЧС **(нявызн.)**. Архівавана з першакрыніцы 25 мая 2022.
8. ↑  Указ Президента Российской Федерации от 30.05.2022 № 327 «О внесении изменения в состав Совета Безопасности Российской Федерации, утверждённый Указом Президента Российской Федерации от 25 мая 2012 г. № 715» **(нявызн.)**. Архівавана з першакрыніцы 4 чэрвеня 2022.
9. ↑  Указ Президента Российской Федерации от 21.10.2022 № 763 «О Координационном совете при Правительстве Российской Федерации по обеспечению потребностей Вооруженных Сил Российской Федерации, других войск, воинских формирований и органов»
10. ↑  Official Journal of the European Union. — Т. Volume 65. — С. 497.
11. ↑  Неабходна задаць ***archiveurl=*** і ***archivedate=*** для шаблона {{cite web}}. 
Александр Куренков (руск.). *YouTube-канал «Orskru»* (8 красавіка 2024). Праверана 14 красавіка 2024.

Спасылкі
--------

* Біяграфія на сайце МНС Расіі Архівавана 26 мая 2022.
* Біяграфія на сайце ТАСС

|  |  |
| --- | --- |
| ⚙️   Слоўнікі і энцыклапедыі | Даведка ТАСС · OpenSanctions |